**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojuma projekts) paredz no valsts budžeta programmas 02.00.00 piešķirt 213 825,01 *euro* Zemkopības ministrijai (Lauku atbalsta dienestam), lai dzīvnieku īpašniekiem nodrošinātu zaudējumu kompensāciju izmaksu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Veterinārmedicīnas likuma 35. panta pirmā un otrā daļa un 38. panta pirmā un otrā daļa.Ministru kabineta 2018. gada 17. jūlija noteikumu Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” (turpmāk – noteikumi Nr. 421) 43. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada 17. jūlijā SIA "Korkalns" Skrundas novada Rudbāržu pagastā (novietnes reģistrācijas numurs Lauksaimniecības datu centra datubāzē – LV1423671) cūku novietnē tika konstatēts Āfrikas cūku mēra (turpmāk –ĀCM) uzliesmojums.2020. gada 11. augustā SIA “Kalna Jurgāres” Madonas novada Mārcienas pagasta “Kalna Jurgārēs” (novietnes reģistrācijas numurs Lauksaimniecības datu centra datubāzē – LV1309423) novietnē tika konstatēta putnu salmoneloze (*S. Enteritidis*).2020. gada 31. decembrī stājās spēkā likums “Grozījumi Veterinārmedicīnas likumā”, kas paredzēja, ka 2021. gada 1. aprīlī stājas spēkā tā 35. un 38. pants jaunā redakcijā. Savukārt 2021. gada 8. aprīlī stājās spēkā Ministru kabineta 2021. gada 1. aprīļa noteikumi Nr. 199 “Valsts uzraudzībā esošās dzīvnieku infekcijas slimības vai epizootijas uzliesmojuma laikā radušos zaudējumu kompensācijas noteikumi”, kas atzina par spēku zaudējušiem Ministru kabineta 2005. gada 15. marta noteikumus Nr. 177 “Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā” (turpmāk – noteikumi Nr. 177).2021. gada 26. janvārī Lauku atbalsta dienests (turpmāk – LAD) saņēma no SIA “Kalna Jurgāres” iesniegumu par zaudējumu kompensāciju par piespiedu kārtā iznīcinātiem putniem.Atbilstoši noteikumiem Nr. 177 2021. gada 17. februārī LAD saņēma no SIA “Korkalns” iesniegumu par zaudējumu kompensāciju par piespiedu kārtā iznīcinātiem kautķermeņiem un dzīvnieku izcelsmes produktiem, dzīvnieku barību, inventāru un tīrīšanas, mazgāšanas un dezinfekcijas procedūras izdevumiem, bet 2021. gada 12. aprīlī SIA “Korkalns” iesniedza LAD precizētu iesniegumu.Noteikumos Nr. 177 nav noteikts dzīvnieku īpašniekam iesniegt limitētu iesniegumu skaitu, ne arī aizliegts iesniegt precizētu iesniegumu. Iesniegums tika precizēts administratīvā procesa laikā – līdz LAD lēmuma pieņemšanai. Iesniegums tika iesniegts, lai novērstu sākotnējā iesniegumā radušās kļūdas. Administratīvā procesa likuma 59. panta ceturtā daļa paredz, ka procesa dalībniekam ir pienākums iesniegt pierādījumus, kas ir viņa rīcībā, un paziņot iestādei par faktiem, kas viņam ir zināmi un konkrētajā lietā varētu būt būtiski. Tādējādi zaudējumu kompensācijas saņēmēja pienākums ir sniegt precizējošu informāciju par lietas faktiskajiem apstākļiem arī pēc zaudējumu kompensācijas iesnieguma iesniegšanas. LAD ieskatā iesnieguma precizēšana, ja to neaizliedz zaudējumu kompensācijas saņemšanu regulējošie normatīvie akti, ir vērtējama kā administratīvā procesa dalībnieku uzklausīšanas principa un acīmredzamu un matemātisku kļūdu labošanas pieļaujamības nosacījuma ievērošana. Tā kā dzīvnieka īpašnieka iesniegums (sākotnējais iesniegums iesniegts 23.02.2021. un precizētais – 12.04.2021.) bija par četrām kompensējamām sadaļām – cūkgaļas produktiem, inventāru, dezinfekcijas līdzekļiem un barību, reizē ar iesniegumu tika iesniegta liela apjoma informācija. LAD izvērtēja iesniegumā un dokumentos iekļauto informāciju. Lai iekļautos noteikumu Nr. 177 9.4. apakšpunktā noteiktajā termiņā (90 dienas), LAD šī gada 20. aprīlī nosūtīja pieprasījumu Zemkopības ministrijai sniegt skaidrojumu par iznīcinātā inventāra kompensāciju. Zemkopības ministrija lūdza LAD atkārtoti izvērtēt SIA “Korkalns” iesniegumu un iesniegtos dokumentus, kā arī izvērtēt iespēju aprēķināt kompensāciju par iznīcināto inventāru, ko nav iespējams dezinficēt, iekļaujot to vienā finanšu pieprasījumā. LAD atkārtoti izvērtēja SIA “Korkalns” iesniegumus un iesniegtos dokumentus un 31.05.2021. nosūtīja finanšu pieprasījumu uz Zemkopības ministriju.Tā kā Oficiālo publikāciju un tiesiskās informācijas likuma 9. panta ceturtajā daļā ir noteikts, ka normatīvajam aktam vai tā daļai nav atpakaļejoša spēka, izņemot likumā īpaši paredzētus gadījumus, tad kompensācija aprēķināma un izmaksājama saskaņā ar Ministru kabineta 2005. gada 15. marta noteikumiem Nr. 177. Lai gan tiesību normu vispārsaistošais spēks beidzas ar tiesību normu spēka zaudēšanu, parastos apstākļos ar tiesību normu spēkā esības zaudēšanu netiek izbeigta konkrētās tiesību normas eksistence un tā piemērojama arī turpmāk attiecībā uz iepriekš, vēl pirms tiesību normu spēka zaudēšanas, izveidotām tiesiskajām attiecībām. Tas, ka tiesību normas ir zaudējušas spēku, pats par sevi vēl neizslēdz iespēju attiecīgās tiesību normas piemērot turpmāk – tiesisko seku noteikšanai situācijās, kamēr tiesiskais regulējums bija saistošs to adresātiem (sal. Onževs M. *Tiesību normu laika aspekti tiesiskā un demokrātiskā valstī*. Rīga: Latvijas Vēstnesis, 2016, 32.–33. lpp.).Tas, vai administratīvais akts ir tiesisks, tiek vērtēts, ņemot vērā tās tiesību normas, kas bija jāpiemēro administratīvā akta izdošanas brīdī. Parasti tās ir tiesību normas, kas ir spēkā lēmuma pieņemšanas brīdī, taču no šā noteikuma var būt izņēmumi (sk.*Administratīvā procesa likuma komentāri. A un B daļa.* Autoru kolektīvs Dr.iur. J. Briedes zinātniskajā redakcijā. Rīga: Tiesu namu aģentūra, 2013, 833. lpp.*).* Viens no šādiem izņēmumiem attiecas uz sociālajās tiesībās noteikto labumu gūšanu. Sociālo tiesību jomā tiesiskās situācijas maiņa (tiesību normas grozīšana vai izslēgšana) neietekmē tiesības, kuras personai bija brīdī, kad viņa ar iesniegumu par šā labuma saņemšanu vērsās iestādē (sk. *Augstākās tiesas Senāta Administratīvo lietu departamenta 2007. gada 8. novembrī sprieduma lietā Nr. SKA-431/2007 14. punktu*).Parasti tas ir gadījumā, kad iesnieguma iesniegšanas brīdī tiesību norma ir labvēlīgāka privātpersonai nekā pēc tās izgrozīšanas. Īpaši tas jāņem vērā gadījumā, kad process ir paildzināts iestādes vainas dēļ un tādēļ iesniedzējs nonāk sliktākā situācijā nekā tas būtu, ja iestāde administratīvo aktu būtu izdevusi laikus. Juridiskajā literatūrā šādā gadījumā tiek runāts par neīsto tiesību normas atpakaļejošo spēku, kas parasti pieļaujams tikai tad, ja lēmums privātpersonai ir labvēlīgāks (sk.*Administratīvā procesa likuma komentāri. A un B daļa.* Autoru kolektīvs Dr.iur. J. Briedes zinātniskajā redakcijā. Rīga: Tiesu namu aģentūra, 2013, 833.–834. lpp.*).*Veterinārmedicīnas likuma 35. panta pirmās daļas redakcijā, kas bija spēkā līdz 2021. gada 1. aprīlim, noteikts, ka epizootijas uzliesmojuma gadījumā dzīvnieku īpašniekam, ja tas ir izpildījis dzīvnieku veselības jomu reglamentējošos normatīvajos aktos noteiktās prasības, ir tiesības saņemt zaudējumu kompensāciju par slimības apkarošanas dēļ iznīcinātajiem dzīvniekiem, kautķermeņiem un dzīvnieku izcelsmes produktiem, iznīcināto dzīvnieku barību un inventāru, zaudējumiem, kas radušies, dezinficējot dzīvnieku novietnes. Savukārt Veterinārmedicīnas likuma 38. panta pirmās daļas 3. punkta redakcijā, kas bija spēkā līdz 2021. gada 1. aprīlim, noteikts, ka dzīvnieku īpašniekam, ja tas ir izpildījis dzīvnieku veselības jomu reglamentējošos normatīvajos aktos noteiktās prasības, ir tiesības saņemt zaudējumu kompensāciju par putnu salmonelozes (*S. eneteritidis, S. pullorum, S. gallinarum, S. typhimurium, S. virchow, S. infantis, S. hadar*) apkarošanas laikā iznīcinātajiem cāļiem, jaunputniem vai pieaugušiem putniem, iznīcinātajām olām, kas paredzētas patēriņam cilvēku uzturā un inkubēšanai, produktiem, kas paredzēti patēriņam cilvēku uzturā, kā arī par dzīvnieku barību.Noteikumos Nr. 177 noteikta kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošo dzīvnieku infekcijas slimību vai epizootijas uzliesmojuma laikā. Noteikumu Nr. 177 9.4. apakšpunktā noteikts, ka 90 dienu laikā pēc dzīvnieku īpašnieka iesnieguma saņemšanas LAD izmaksā kompensāciju, to pārskaitot uz dzīvnieku īpašnieka norādīto bankas kontu.Lai izpildītu Veterinārmedicīnas likumā un noteikumos Nr. 177 noteikto, jāizdod Ministru kabineta rīkojums, kas nosaka kompensācijas izmaksu dzīvnieku īpašniekam, lai segtu zaudējumus, kas dzīvnieku īpašniekiem radušies ĀCM uzliesmojuma apkarošanas laikā.Saskaņā ar noteikumiem Nr. 421 valsts iestāde iesniedz pieprasījumu, t.i., tiesību akta projektu, Ministru kabinetā. Rīkojuma projekts ir sagatavots pēc noteikumu Nr. 421 prasībām. Kompensāciju lauksaimniecības dzīvnieku īpašniekam izmaksās LAD pēc naudas līdzekļu saņemšanas no valsts budžeta programmas 02.00.00 “Līdzekļi neparedzētiem gadījumiem”.Latvijā tiek īstenota ar Eiropas Komisiju saskaņota un apstiprināta ĀCM uzraudzības un kontroles programma, taču tajā minētie līdzekļi nav paredzēti, lai segtu izdevumus, kas radušies ĀCM uzliesmojumu apkarošanai cūku novietnēs. Savukārt dalībvalstu izdevumus, kas radušies, pēc ĀCM uzliesmojuma īstenojot tā apkarošanas pasākumus cūku novietnēs, ES līdzfinansē kā ārkārtas pasākumus saskaņā ar Eiropas Parlamenta un Padomes 2014. gada 15. maija Regulas (ES) Nr. 652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr. 178/2002, (EK) Nr. 882/2004 un (EK) Nr. 396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr. 1107/2009 un atceļ Padomes Lēmumus 66/399/EEK, 76/894/EEK un 2009/470/EK, (turpmāk – Regula Nr. 652/2014) 2. sadaļas nosacījumiem. 2021. gadā valsts budžetā daļēji tiks atgūti līdzekļi par dzīvnieku īpašniekam izmaksāto kompensāciju saistībā ar ĀCM apkarošanas pasākumu veikšanu.Rīkojuma projekta pieņemšana problēmu atrisinās pilnībā. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests, Lauku atbalsta dienests, Zemkopības ministrija |
| 4. | Cita informācija | ĀCM Latvijā ir aktuāls kopš 2014. gada 26. jūnija, kad Latvijas teritorijā Baltkrievijas un Krievijas Federācijas pierobežā tika konstatēti pirmie mežacūku saslimšanas gadījumi ar ĀCM. Vēlāk, slimībai izplatoties mežacūku populācijā, ĀCM tika konstatēts arī piemājas cūku novietnēs. 2020. gadā mājas cūkām ir konstatēti trīs ĀCM uzliesmojumi. Īstenojot ĀCM uzraudzības programmu, 2020. gadā ir atklātas 377 mežacūkas, bet šogad – 114 mežacūkas, kuru laboratoriskie izmeklējumi ir pozitīvi uz ĀCM. ĀCM vīruss mežacūku paraugos tiek izolēts galvenokārt Dienvidkurzemē nomedītajām vai atrastām beigtām mežacūkām. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa ir lauksaimniecības dzīvnieku īpašnieki SIA “Korkalns” un SIA “Kalna Jurgāres”. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts paredz izmaksāt lauksaimniecības dzīvnieku īpašniekiem 213 825,01 *euro,* tostarp:1) 4851,80 *euro* par zaudējumiem putnu salmonelozes (S. Enteritidis) gadījumā, un2) 208 973,21 *euro* par piespiedu kārtā iznīcinātiem kautķermeņiem un dzīvnieku izcelsmes produktiem, dzīvnieku barību, inventāru un tīrīšanas, mazgāšanas un dezinfekcijas procedūras izdevumiem ĀCM apkarošanas laikā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 213 825 | 0 | 0 | 0 | 0 | 0 |
| 2.1. valsts pamatbudžets | 0 | 213 825 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | –213 825 | 0 | 0 | 0 | 0 | 0 |
| 3.1. valsts pamatbudžets | 0 | –213 825 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | X | +213 825 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ar rīkojuma projektu tiek paredzēta kompensācijas izmaksa SIA “Korkalns” 208 973,21 *euro* apmērā, t.sk. 18 952,76 *euro* par piespiedu kārtā iznīcinātām cūkām, 5769,71 *euro* par iznīcināto dzīvnieku barību, 93 728,08 *euro* par iznīcināto inventāru, ko nav iespējams dezinficēt, un 90 522,66 *euro* par zaudējumiem, kas radušies, dezinficējot dzīvnieku novietnes.1) Pamatojoties uz LAD sniegto informāciju par to, ka 2020. gada 16. un 17. jūlijā no SIA "Korkalns" cūku novietnes uz dzīvnieku kautuvi SIA "Šķietnieks IS" LV45101003449 un SIA "Updeķi A" LV41203049487 (turpmāk – kautuves) tika pārvietotas dzīvas cūkas un atbilstoši Lauksaimniecības datu centra un SIA "Korkalns" sniegtai informācijai no cūku novietnes uz dzīvnieku kautuvi SIA "Šķietnieks IS" LV45101003449 pārvietotas piecas sivēnmātes un 80 cūkas, bet uz dzīvnieku kautuvi SIA “Updeķi A” LV41203049487 pārvietotas 10 sivēnmātes, 10 cūkas (bekoni svarā virs 81 kg) un 25 nobarojamās cūkas ar svaru virs 81 kg, dzīvnieku kautuvēs pārvietotās dzīvās cūkas tika nokautas un liemeņi iznīcināti pēc Pārtikas un veterinārā dienesta lēmuma. Šo darbību dēļ dzīvnieku īpašniekam SIA “Korkalns” radās zaudējumi, jo dzīvnieku īpašnieks SIA “Korkalns” nesaņēma samaksu par kautuvēs nodotajām cūkām. Ievērojot iepriekšminēto, LAD zaudējumu kompensāciju aprēķināja atbilstoši noteikumu Nr. 177 2. pielikumā minētajām kompensācijām par dzīvu dzīvnieku, kuru piespiedu kārtā nokauj vai iznīcina.Noteikumu Nr. 177 2. pielikumā ir noteikts kompensācijas apmērs katrai atsevišķai cūku kategorijai atkarībā no cūku svara un pielietojuma. Kompensācijas apmēra aprēķins:15 sivēnmātes x 284,57 *euro* = 4 268,55 *euro,*1 nobarojamā cūka svarā no 31 līdz 80 kg x 85,37 *euro* = 85,37 *euro*,114 nobarojamās cūkas vai vaislas jauncūkas svarā virs 81 kg x 128,06 *euro* = 14 598,84 *euro.*2) Noteikumu Nr. 177 3. pielikumā ir noteikts kompensācijas apmērs par iznīcināto dzīvnieku barību. Dzīvnieku īpašnieks LAD iesniedza preču pavadzīmes par iepirkto dzīvnieku barību. Kompensācijas apmēra aprēķinos izmantotas pavadzīmēs norādītās barības cenas. Atbilstoši PVD inspektora aktā Nr. 64-21/1 norādītajai informācijai SIA “Korkalns” iznīcināti 24 970 kg dzīvnieku barības, kas atbilstoši preču pavadzīmēs norādītajai iepirkuma summai ir 5769,71 *euro.*3) Noteikumu Nr. 177 4. pielikumā ir noteikts kompensācijas apmērs par zaudējumiem, kas radušies dezinficēšanas laikā, ja tīrīšanas, mazgāšanas un dezinfekcijas procedūru veic dzīvnieku īpašnieks, un ir atbilstošs dzīvnieku īpašnieka izmaksām, bet ne vairāk kā 4,27 *euro*/m2. Dzīvnieka īpašnieka veiktās tīrīšanas, mazgāšanas un dezinfekcijas procedūras izmaksas uz 1 m2 ir 1,19 *euro*. Tīrīšanas, mazgāšanas un dezinfekcijas procedūra veikta dzīvnieku novietnē 75 969,79 m2 lielā kopējā platībā, un dzīvnieka īpašnieka aprēķinātā un pieprasītā kompensācija ir 90 522,66 *euro*. Pamatojoties uz dzīvnieka īpašnieka iesniegtajiem rēķiniem, maksājumu uzdevumiem, konta pārskatiem un čekiem, LAD aprēķinātā kompensācija par tīrīšanas, mazgāšanas un dezinfekcijas procedūras nodrošināšanai iegādātiem un izmantotiem līdzekļiem ir 22 779,58 *euro,* un 67 959,20 *euro* ir darba alga, t.sk. darba devēja VSAOI, SIA “Korkalns” 21 darbiniekam, kas nodrošināja tīrīšanu, mazgāšanu un dezinfekciju. 4) Noteikumu Nr. 177 10.13. punktā noteikts, ka par iznīcināto inventāru, ko nav iespējams dezinficēt, dzīvnieku īpašniekiem vai turētājiem, kuriem ir vairāk nekā 50 cūku sugas dzīvnieku, izmaksā kompensāciju 10 procentu apmērā no kompensāciju apmēra, kas aprēķināts par nokautajiem vai nogalinātajiem cūku sugas dzīvniekiem. Ministru kabineta 2020. gada 1. decembra rīkojums Nr. 715 “Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem” noteica piešķirt 937 280,89 *euro*, lai dzīvnieku īpašniekam nodrošinātu zaudējumu kompensāciju izmaksu par piespiedu kārtā nogalinātajiem un iznīcinātiem 9826 dzīvniekiem. Kompensācijas aprēķins:10 % no 937 280,89 *euro* = 93 728,09 *euro.* Dzīvnieku īpašnieks par iznīcināto inventāru, ko nav iespējams dezinficēt, pieprasīja kompensāciju, savā iesniegumā norādot 93 728,08 *euro*,tāpēc kompensācijas aprēķins ir 93 728,08 *euro.* Tā kā aktos Nr. 64-21/1 un Nr. 64-21/2 par piespiedu kārtā nokautiem vai iznīcinātiem dzīvniekiem, iznīcinātiem kautķermeņiem, dzīvnieku izcelsmes produktiem, spermu, olšūnām, embrijiem, gametām, inkubējamām olām un dzīvnieku barību, iznīcināto inventāru vai zaudējumiem, kas radušies dezinficēšanas laikā, PVD inspektors atzīmējis norādi par kompensācijas nesamazināšanu, dzīvnieku īpašniekam pienākas kompensācija 208 973,21 *euro* apmērā. Ar rīkojuma projektu tiek paredzēta kompensācijas izmaksa dzīvnieku īpašniekam SIA “Kalna Jurgāres” 4 851,80 *euro* apmērā par zaudējumiem, kas radās, apkarojot savā ganāmpulkā putnu salmonelozi (*S. Enteritidis*). Atbilstoši Pārtikas un veterinārā dienesta inspektora aktā Nr. 6 (dzīvnieku īpašnieks iepazinies 2021. gada 21. janvārī) norādītajai informācijai novietnē piespiedu kārtā nogalināti un iznīcināti 650 gaļas ieguvei paredzēti vaislas putni. Tā kā saimniecībā putni tiek perēti uz vietas, tad nav putnu iepirkšanas dokumentu, pēc kuriem var noteikt iznīcināto putnu vecumu, un ir jāpaļaujas uz PVD inspektora konstatēto uz vietas saimniecībā un dzīvnieka īpašnieka papildus sniegto un apliecināto informāciju par olu inkubēšanu un cāļu uzskaiti. Noteikumu Nr. 177 2. pielikumā ir noteikts kompensācijas apmērs katrai atsevišķai putnu grupai atkarībā no putnu vecuma un pielietojuma. Kompensācijas aprēķins ir šāds:90 gaļas iegūšanai paredzēti pieauguši vaislas putni 7. dējības mēnesī (vecumā no 56 līdz 60 nedēļām) x 2,58 *euro* = 232,20 *euro*260 gaļas iegūšanai paredzēti pieauguši vaislas putni 5. dējības mēnesī (vecumā no 46 līdz 50 nedēļām) x 5,51 *euro* = 1 432,60 *euro*260 gaļas iegūšanai paredzēti vaislas jaunputni līdz dēšanai vecumā no 5 līdz 6 mēnešiem x 11,53 *euro* = 2 997,80 *euro*30 gaļas iegūšanai paredzēti vaislas jaunputni līdz dēšanai (vecumā no 1 līdz 2 mēnešiem) x 5,12 *euro* = 153,60 *euro*10 gaļas iegūšanai paredzēti vaislas jaunputni līdz dēšanai (vecumā līdz 1 mēnesim) x 3,56 *euro* = 35,60 *euro*Tā kā aktā Nr. 6 par piespiedu kārtā nokautiem vai iznīcinātiem dzīvniekiem, iznīcinātiem kautķermeņiem, dzīvnieku izcelsmes produktiem, spermu, olšūnām, embrijiem, gametām, inkubējamām olām un dzīvnieku barību, iznīcināto inventāru vai zaudējumiem, kas radušies dezinficēšanas laikā, PVD inspektors atzīmējis norādi par kompensācijas nesamazināšanu, dzīvnieku īpašniekam pienākas kompensācija 4851,80 *euro* apmērā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izdevumi tiek segti no valsts budžeta programmas 02.00.00 “Līdzekļi neparedzētiem gadījumiem”. Izdevumus, kas radušies pēc ĀCM uzliesmojuma, īstenojot tā apkarošanas pasākumus cūku novietnēs, ES līdzfinansē kā ārkārtas pasākumus saskaņā ar Regulas Nr. 652/2014 2. sadaļas nosacījumiem.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, ZM un LAD |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs institūciju funkcijas un cilvēkresursus. |
| 3. | Cita informācija | Nav. |

Zemkopības ministrs K. Gerhards

Tora 67027620

aija.tora@zm.gov.lv